New Fiction: Middernagstories (Deel I) – Alex J. Coyne's Official Website
New Fiction: Middernagstories (Deel I)
Part I of the Afrikaans short-short fiction series Middernagstories has been published!
Click here to read it on LitNet.
Hier volg vyf kort-kortverhale, perfek vir die aanloop tot middernag. Maak die deure een vir een oop en nooi hulle in. Lees hulle gerus. Hoe kort kan 'n kortverhaal wees? Net kort genoeg dat jy die res kan skryf wanneer jy vanaand gaan slaap…
Die duiwel bly in Karenpark, maar niemand praat meer daaroor nie. Jy kan die laaste een wat gepraat het, nie mis nie: hy hang voor die huis aan 'n vleishaak en sy keel is oopgesny met 'n vismes. Partykeer, as dit stil raak net voor middernag en die wind net reg is, sal jy hom aan die haak hoor swaai.
Sara druk die yskoue liggaam van haar kind styf teen haar vas. Sy voel 'n hand op haar skouer en iemand vra skielik langs haar: "Hoekom huil jy, Mamma?"
Hy droom hoe hy die baba se kop oopsny en stadig die brein daaruit eet. Toe hy wakker word, is hy honger.
Die kind is so mooi soos 'n winkelpop. Te mooi om te bestaan. Die verpleegsuster tel die skêr op en voel oor die soom waar die kind aanmekaargesit is. Sy glimlag en begin om te knip.
Dit is middernag en die laaste deur word oopgemaak. Stories is snaakse dinge. Jy lees hulle aan die ander kant van die skerm, maar partykeer lees hulle jou. Die deure is oop! Geniet dit. Hier waar ons is, het ons het nie meer oë nie, maar ons kan jou sien.